Salgs- og leveringsbetingelser

# Innledning

Disse Salgs- og leveringsbetingelser gjelder mellom Kjøper og AS Rubicon (Leverandør), som en del av avtalen mellom partene, for levering og montering av alle produkter AS Rubicon produserer og leverer. Kjøper plikter å gjøre seg kjent med disse Salgs- og leveringsbetingelser.

Utover våre Salgs- og leveringsbetingelsene gjelder i tillegg NS 8416 med mindre disse Salgs- og leveringsbetingelsene har avvikende bestemmelser. Da gjelder disse Salgs- og leveringsbetingelsene.

Ved leveranser hvor Leverandør ikke skal forestå montering gjelder i tillegg NS 8409, og ikke NS 8416, med mindre disse Salgs- og leveringsbetingelser har avvikende bestemmelser. Da gjelder Salgs- og leveringsbetingelsene.

Ved forbrukerkjøp gjelder i tillegg de ufravikelige reglene i forbrukerkjøpsloven.

# Kontrakten

Er ikke annet avtalt, inngår følgende dokumenter i kontrakten, og ved evt. motstrid mellom dokumentene er rangordningen:

2.1 Avtaledokumentet for det spesifikke prosjektet, dersom slikt dokument er opprettet.

2.2 Eventuell endringsbekreftelse.

2.3 Ordrebekreftelsen fra Leverandør.

2.4 De generelle salgs- og leveringsbetingelsene.

2.5 Kjøpers skriftlige bestilling.

2.6 Det skriftlige tilbudet fra Leverandør.

2.7 Tilbuds- eller konkurransegrunnlaget.

# Leveransen

## Kvalitetskrav

Varen skal på leveringstidspunktet oppfylle de krav som fremgår av kontraktsdokumentene i pkt. 2.1-2.7.

Dersom ikke annet er presisert, er varen produsert etter Kjøpers oppgitte spesifikasjoner, detaljer og mål. Er kvalitetskrav ikke spesifisert, tilbys varen med kvalitetskrav som Leverandør anser som vanlig for byggevarer som benyttes til tilsvarende formål. Kjøper bærer risikoen for følgende av feil i oppgitte spesifikasjoner, detaljer og mål.

## Montering

For kjøp som omfatter montering gjelder følgende:

* Varene skal monteres i henhold til det som fremgår av kontrakts dokument for det spesifikke prosjektet og/eller ordrebekreftelsen.
* Rengjøring, fjerning av merkelapper, pussing av glass inngår ikke.
* Kjøper er ansvarlig for at Leverandøren får adkomst til monteringsstedet og at byggeplass er klar til montering. Montører returnerer hvis byggeplass ikke kan klargjøres innen rimelig tid etter ankomst. Ny montasjetid må avtales. Ventetid og eventuelle ekstrakostnader relatert til nytt oppmøte faktureres kjøper.
* Ved montering på byggeplass, skal Leverandøren ha kostnadsfri tilgang til bygge strøm, lys, spise/WC-brakke og tilstrekkelig plass for lagring samt låsbar bod.
* For bygningselementer som skal tilknyttes Leverandørens varer/ konstruksjoner må overflatene være klargjort for fuging/liming og frie for forskaling, spiker, betongknaster, snø, is osv.
For vindu - min lysåpning 20 mm større enn vindu, for dører – bredde min 20mm og høyde min 10mm større enn dør som skal monteres.
Hvis fugemasse/fugearbeider er inkludert, omfatter dette en fugebredde på inntil 15 mm. Større fugebredde, vil bli fakturert som tillegg.
* Fjerning / bortkjøring av paller, planker og emballasje fra transport av varene er ikke inkludert.

# Bestilling & Ordrebekreftelse

Alle bestillinger skal være skriftlige og Leverandør bekrefter skriftlig tilbake at ordre er mottatt.

Dersom ikke annet er skriftlig avtalt, er også elektronisk bestilling og bestilling pr. e-post å betrakte som skriftlig. Hvis ikke alle spesifikasjoner og detaljer er avklart ved tilbuds-/bestillingstidspunktet, eller disse endres, må det påregnes endret leverings­tidspunkt. Hvis leveringstid er oppgitt i forhold til bestillingsdato, regnes leveringstid fra det tidspunktet alle spesifikasjoner og detaljer er avklart.

Kjøper plikter å gjennomgå ordrebekreftelsen, og evt. reklamere innen neste virkedag etter at denne er mottatt. I motsatt fall er ordrebekreftelsen endelig.

# Priser

Varen skal leveres i henhold til den pris som fremkommer av kontraktsdokumentet for det spesifikke prosjektet, partenes forretnings­messige avtale, ordrebekreftelsen eller Leverandørens til enhver tid gjeldende prisliste. Kostnader til transport, kran, heis, stilasjer, sugeaggregat ol faktureres som tillegg med mindre noe annet er avtalt i kontraktsdokument for det spesifikke prosjektet eller ordrebekreftelsen. Med mindre annet er avtalt, er alle priser gitt i norske kroner, eksklusive merverdiavgift og andre offentlige avgifter og bransjemessige avgifter, samt transportkostnader.

Priser og betingelser i tilbud er bindende til angitt tidspunkt (dato), eller hvis ikke annet er angitt, inntil 30 dager fra tilbudsdato. Tilbudet faller bort dersom ikke komplett, skriftlig bestilling er mottatt innen utløpet av fristen.

Hvis ikke alle spesifikasjoner og detaljer er avklart ved tilbuds-/bestillingstidspunktet, eller disse endres, må det påregnes prisendringer.

Tilsvarende gjelder i forhold til øvrige kontrakts­dokumenter, jf. pkt. 2. Hvis Leverandøren har gitt priser og betingelser for levering i en avtalt leveringsperiode, står Leverandør fritt til å endre priser og betingelser for levering etter utløpet av den avtalte leveringsperioden. Priser kan endres umiddelbart ved prisstigning på materialkjøp og ved valutaendringer.

# Prosjektering

Våre standard tilbud tar utgangspunkt i en full prosjektering og godkjenningssekvens som følger:

Kunde oversender fasadeoppsett hvor mål for fasadeelementer, dører og vindu fremkommer. Rubicon prosjekterer fasade elementer, dører og vinduer ihht til de instruksjoner som er gitt i kundens fasadeoppsett.

Tegningsutkast sendes til kunde for kommentar/godkjenning.

Rubicon modifiserer fasade, dører og vinduer ihht kundens kommentar og oversender til ny godkjenning.

Godkjente tegninger danne grunnlag for vår produksjon.

Hvis kunde ønsker at vi skal gjennomføre mer enn en prosjektering og godkjenningssekvens faktureres kunde påløpt tid etter gjeldende rater.

# Levering

Kjøper er ansvarlig for at det er adkomstvei fra offentlig vei til avtalt leveringsadresse slik at lastebil, evt. kranbil kan komme seg trygt frem til avtalt leveringsadresse.

Levering, transport mm:
Varen skal leveres / hentes på det sted og det tidspunkt som fremgår av kontraktsdokumentet for det spesifikke prosjektet eller ordre­bekreftelsen. Dersom ikke annet er avtalt, leveres varene Leverandørens avdeling, oppgitt i ordrebekreftelsen.

Levering med transport, kran, sugeaggregat ol: Dersom partene avtaler at Leverandøren skal forestå transport, stille med kran, sugeaggregat ol, opphører Leverandørens ansvar når varen er plassert på avtalt sted.

Levering med montering: Dersom partene avtaler at Leverandøren skal forestå montering, opphører Leverandørens ansvar og risikoen går over på kjøper når varen er montert. Dette gjelder uavhengig av om det avholdes befaring, registreringsforretning eller overtagelsesforretning. Hvis monteringen blir forsinket pga Kjøpers forhold, gjelder pkt. 8 vedr. Leverandørens rett til å kreve økt vederlag.

## Endring av avtalt leveringstidspunkt:

Det avtalte leveringstidspunktet kan endres dersom:

* Partene blir enige om endringer, jf. pkt. 8.
* Kjøper ikke yter nødvendig medvirkning eller oppfyller sitt ansvar. Dette kan for eksempel gjelde ved mangelfulle/forsinkede opplysninger som skal danne grunnlag for produksjon eller levering samt forsinket levering av materiell, som Kjøper er ansvarlig for.
* Leverandør rammes av en hindring utenfor hans kontroll, som han ikke med rimelighet kunne ventes å ha tatt i betraktning på avtaletidspunktet eller å unngå eller overvinne følgene av. Dette kan for eksempel være uforutsette forsinkelser fra underleverandører produksjonshavari, transportbrekkasje, uforutsette leveringsutfordringer pga krig, energiforsyning eller andre force majeure forhold.

# Endringer

Kjøper har ingen ubetinget rett til å få utsatt leveringstidspunkt, endre eller avbestille hele eller deler av leveransen. En evt. aksept av avbestilling kan kun skje mot erstatning av Leverandørens tap.

Alle anmodninger om endringer skal fremsettes skriftlig i rimelig tid før avtalt levering. Ved endringsanmodninger skal Kjøper gi nøyaktig informasjon om den endring/de endringer som ønskes.

Leverandøren har rett til å kreve økt vederlag ved endringer, herunder en økning i enhetspriser. Dette gjelder også ved forsinkelser eller manglende medvirkning som skyldes Kjøper eller forhold han er ansvarlig for. Er varen produsert eller klargjort på Leverandørenes lager, vil Kjøper bli belastet lagerleie og øvrige kostnader som påløper pga forsinket levering. Hvis Leverandøren som følge av Kjøpers forhold må betale forsinkelses-/ avbestillings­erstatning til sin under­leverandør, er Kjøper ansvarlig for dette.

Leverandør skal så snart som mulig etter å ha mottatt en endringsanmodning, informere om hvorvidt endringsanmodningen kan etterkommes, og hva det medfører med hensyn til endringer i pris, leveringstid og andre forhold. Hvis Kjøper ønsker å gjennomføre endringen, skal Leverandøren bekrefte endringen.

# Kjøpers undersøkelsesplikt

Kjøper plikter å undersøke varen straks den er levert. Under­søkelsen skal omfatte levert kvantum og kvalitet, herunder eventuelle synlige skader. I den grad det er mulig, skal mangler dokumenteres. Eventuelle anmerkninger skal påføres frakt dokumentet.

Ved større leveranser og alle leveranser som omfatter montering, kan Leverandøren kreve at Kjøper kvitterer for at varen er i henhold til avtalen, evt. at det gjennomføres befaring. Leverandøren skal i så fall innkalle Kjøper til befaring i rimelig tid. Kjøper har plikt til å møte ved befaringen, men hvis han ikke møter kan Leverandøren gjennomføre befaringen alene.
Det skal føres protokoll fra befaringen, som skal angi hvem som er tilstede, evt. Mangler som påvises og frist for utbedring.

# Mangler

Det foreligger en mangel dersom varen og evt. monteringen (hvis leveransen omfatter montering), ikke har den kvalitet Kjøper har krav på etter avtalen, under forutsetning av at service og vedlikehold er gjennomført i henhold til FDV dokumentasjonen.

Kjøperen taper sin rett til å gjøre mangelen gjeldende dersom han ikke reklamerer skriftlig innen rimelig tid, og senest 8 virkedager, etter at han oppdaget eller burde ha oppdaget den. I de tilfeller det avholdes befaring, plikter Kjøper å melde fra om mangler han har eller burde ha oppdaget i løpet av befaringen, jf. Pkt. 9.
Reklamerer ikke Kjøperen innen 12 måneder etter levering/avholdt befaring, kan han uansett ikke senere gjøre mangelen gjeldende.
Reklamasjonen skal fremsettes skriftlig og på Leverandørens web baserte reklamasjonsskjema. Kjøper plikter å bistå Leverandøren i reklamasjons­håndteringen.

Ved mangler plikter Leverandøren, etter Leverandørens valg, å rette mangelen kostnadsfritt eller levere ny vare til det opprinnelige leverings­stedet. Demontering/ montering og transport omfattes kun hvis Leverandøren også har forestått monteringen, og bare hvis kostnadene ikke vil bli uforholdsmessig store i forhold til det som oppnås. Eventuelle systemet montert utenpå produkter som inngår i Leveransen og som må demonteres for at Leverandøren skal kunne forestå utbedringer, demonteres/monteres for kjøpers regning.

Kjøper har ikke rett til å få dekket sine utbedringskostnader, uten at dette er skriftlig forhåndsakseptert av Leverandøren

Levert beslag, låskasser ol anses kun som en mangel dersom Leverandøren får aksept for reklamasjon hos sin underleverandør. Dette innebærer at Kjøper ved slike reklamasjoner blir fakturert, for så eventuelt senere å få tilsendt kreditnota hvis Leverandøren får kreditnota fra sin underleverandør. Ved slike mangler må Kjøper uansett selv dekke transport og demontering/montering.

Selv om Leverandøren har forestått monteringen, er han ikke under noen omstendighet ansvarlig for skader, som riper, bulker, overflateskader, glassbrekkasje el. som skjer under eller etter montasjen og ikke skyldes Leverandøren eller hans underleverandører. Skade/endringsbehov som skyldes setninger i bygget eller bygge-materialet levert av andre, ligger også utenfor Leverandørens ansvar.

Kjøperen kan bare heve og/eller kreve erstatning som følge av mangler, dersom Leverandøren har utvist grov uaktsomhet (skyld) eller forsett. I så fall er erstatningen begrenset til kostnaden ved å levere ny vare, og demontering/montering såfremt Leverandøren også har forestått monteringen.

Leverandøren har intet ansvar for mangler utover det som er foreskrevet i Punkt 10. Dette gjelder ethvert tap mangelen måtte forårsake, som for eksempel driftstap, tapt fortjeneste og andre økonomiske konsekvenstap. Hvis Leverandøren foretar undersøkelser eller utbedringer av forhold som viser seg ikke å utgjøre en mangel, vil Kjøper bli fakturert i henhold til Leverandørens prisliste og medgått tid.

CE-merkede produkter, herunder brann­sertifiserte produkter, er produsert og kontrollert etter særlige retningslinjer som Leverandøren er bundet av. Kjøper er ansvarlig for korrekt håndtering og montering basert på foreliggende retningslinjer og dokumentasjon og/eller kvalifisert bedømming av løsning.

# Forsinket levering

Dersom Leverandøren blir klar over at levering ikke kan skje til avtalt tid, skal Kjøper underrettes umiddelbart. Leverandøren skal dessuten, dersom det er mulig, samtidig angi ny leveringsdato. Kjøperen taper sin rett til å gjøre gjeldende krav etter en forsinkelse dersom han ikke reklamerer skriftlig innen rimelig tid, og senest 8 virkedager, etter at forsinkelse er varslet. Kjøper kan ved forsinkelse heve kjøpet dersom hans formål med kjøpet blir vesentlig forfeilet, og forsinkelsen varer mer enn 60 virkedager.

Kjøperen kan bare kreve erstatning som følge av forsinkelse, dersom Leverandøren har utvist grov uaktsomhet (skyld) eller forsett. Leverandøren har intet ansvar for forsinkelser utover det som er foreskrevet i Punkt 11. Dette gjelder ethvert tap forsinkelsen måtte forårsake, som for eksempel driftstap, tapt fortjeneste og andre økonomiske konsekvenstap. Denne begrensning av selgers ansvar gjelder ikke dersom han har utvist grov uaktsomhet.

# Underleverandører

Leverandør har rett til å benytte underleverandører.

# Direkte krav, regress

Leverandør har regressrett overfor Kjøper ved eventuelle krav fra Kjøpers sluttkunde, som Leverandør iht. avtalen mellom Kjøper og Leverandør ikke er ansvarlig for. Leverandør har også regressrett for eventuelle direktekrav fra skadelidte etter produktansvarsloven. Leverandør skal underrette Kjøper i rimelig tid før krav fra Kjøpers sluttkunde eller skadelidte etterkommes.

# Betaling

Med mindre annet er avtalt, faktureres varen ved levering. Evt. montering faktureres løpende etter hvert som utførelsen skjer. Betalingsbetingelser er netto pr 10 dager hvis ikke annet er avtalt. Etter forfall påløper rente i henhold til den til enhver tid gjeldende morarente på det forfalte beløp. Leverandøren har salgspant i varen inntil hele kjøpesummen inklusive renter og omkostninger, samt evt. lagerleie, er fullt betalt.
Hvis det går mer enn 1 måned fra det avtalte leveringstidspunktet, uten at levering har skjedd pga forhold Kjøper er ansvarlig for, har Leverandøren rett til å selge varen og kreve erstatning for sitt tap og utlegg.

Leverandør forbeholder seg retten til å verifisere kjøpers kredittverdighet før varene settes i produksjon. Hvis Kjøper ikke kan demonstrere nødvendig kredittverdighet forbeholder Leverandør seg rett til å kansellere ordren. Ved kansellering på basis av kredittverdighet, opphører alle Kjøpers rettigheter i henhold til kontrakt og disse salgsbetingelser.

# Taushetsplikt, personvern, referanser

All konfidensiell informasjon som partene blir kjent med i forbindelse med gjennomføringen av oppdraget skal behandles konfidensielt og ikke gjøres tilgjengelig for utenforstående uten skriftlig samtykke fra den annen part.
Leverandør vil registrere, lagre og behandle de opplysninger Kjøper gir for å oppfylle sine forpliktelser.

# Tvister

# Partenes avtale er regulert av norsk rett. Stavanger tingrett avtales som rett verneting.